Greek Legal Document

Category: 155

Content:
33β. ΒΑΣΙΛΙΚΟΝ ΔΙΑΤΑΓΜΑ της 20 Απρ./7 Μαΐου 1964 (ΦΕΚ Δ΄ 56) Περί τροποποιήσεως του από 18.2.1958 Β.Δ/τος «περί αναθεωρήσεως κλπ. των περί ύψους οικοδομών Πειραιώς κλπ.» (ΦΕΚ 33/Α΄). Έχοντες υπ’ όψιν τας διατάξεις του άρθρ. 9 παρ. 2 του από 17 Ιουλ. 1923 Ν.Δ/τος «περί σχεδίων πόλεων κλπ.», απεφασίσαμεν και διατάσσομεν: Άρθρ.1.-Τα κατά το άρθρ. 1 παρ. 1 του από 18.2.1958 Β.Δ/τος «περί αναθεωρήσεως κλπ.» «περί ύψους οικοδομών Πειραιώς» (ΦΕΚ 33 Α΄), ως τούτο ετροποποιήθη δια του από 21.10.1961 Β.Δ/τος «περί τροποποιήσεως του από 18.2.1958 Β.Δ/τος «περί αναθεωρήσεως κλπ. των περί ύψους οικοδομών Πειραιώς κλπ.» (ΦΕΚ 129/Δ΄) και από 17.4.1963 Β.Δ/τος «περί τροποποιήσεως του από 21.10.1961 Β.Δ/τος «περί τροποποιήσεως του από 18.2.1958 Β.Δ/τος «περί αναθεωρήσεως κλπ. των περί ύψους οικοδομών Πειραιώς κλπ.» (ΦΕΚ 76/Δ΄), όρια των τομέων Α΄ και Η΄ υψών εις την περιοχήν Νέου Φαλήρου, τροποποιούνται, ως εμφαίνεται εις το πρωτότυπον διάγραμμα υπό κλίμακα 1:10.000, το τεθεωρημένον ως απόσπασμα του παρόντος δια της υπ’ αριθ. Ε.8322/1964 πράξεως του Γενικού Διευθυντού Δημοσίων Έργων και ούτινος συνοπτικόν αντίτυπον δημοσιεύεται κατωτέρω. Άρθρ.2.-(Κατηργήθη δια του άρθρ. 3 Β.Δ. της 5 Απρ./31 Μαΐου 1968, κατωτ. αριθ. 38). Άρθρ.3.-Ως ποσοστόν καλύψεως των οικοπέδων των κειμένων εντός του ανωτέρω επεκτεινομένου τομέως Α΄ του άρθρ. 2 του παρόντος, ορίζεται εις 70% της όλης επιφανείας αυτών. Άρθρ.4.-Εις την ως άνω περιοχήν του επεκτεινομένου τομέως Α΄, δεν ισχύουσιν αι διατάξεις του άρθρ. 2 του από 21 Οκτ. 1961 Β.Δ/τος «περί τροποποιήσεως του από 18.2.1958 Β.Δ/τος «περί αναθεωρήσεως κλπ. των περί ύψους οικοδομών Πειραιώς κλπ.» (ΦΕΚ 129/Δ΄). Εις τον αυτόν επί των Δημοσίων Έργων Υφυπουργόν ανατίθεμεν την δημοσίευσιν και εκτέλεσιν του παρόντος Δ/τος. (Ακολουθεί συνοπτικόν αντίτυπον διαγράμματος). (Αντί της σελ. 490,25(δ) Σελ. 490,25(ε) 362-151 Σχέδιο Πόλεως Αθηνών Πειραιώς 23.Ε.α.33α-33β